Logorėja
Logorėja (iš sen. gr. λόγος logos 'žodis' ir ῥέω rheo 'tekėti') – terminas, kuriuo įvardijamas itin greitas, nekontroliuojamas, padrikas šnekėjimas, patologinis plepumas. Tokiam šnekėjimui būdinga viena su kita ryšio neturinčios frazės, nuolatinė turinio kaita, turinys priklauso nuo asociacijų pagal sąskambį arba kontrastą. Logorėja kai kada pasireiškia esant manijos epizodui. Taip pat ji gali pasireikšti sergantiems afazija, šizofrenija.